Diari Oficial de la Generalitat Valenciana


Sumari del DOGV 5655, del 07-12-2007 (2007/14408)

Informació pública de l'alternativa tècnica del programa d'actuació integrada de la unitat d'execució de l'illa 7-1 de l'àrea de repartiment núm. 9 del Pla General d'Ordenació Urbana de la Pobla de Farnals.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5655

Data del DOGV
:   07-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14230


Data del document
:   03-12-2007

Organisme emissor
:   Residencial Farnals, SL

Tipus de document
:   Informació Pública

Descriptors 

:   * Pobla de Farnals, la
    * pla d'urbanisme

Informació pública de l'alternativa tècnica del programa d'actuació integrada de la unitat d'execució de l'illa 7-1 de l'àrea de repartiment núm. 9 del Pla General d'Ordenació Urbana de la Pobla de Farnals. [2007/14667]  
L'ordenança municipal reguladora de les bases generals que han de regir en el municipi de la Pobla de Farnals per a l'aprovació de programes d'actuació integrada i la selecció d'agents urbanitzadors encarregats de la seua gestió, va ser publicada en el Butlletí Oficial de la Província de València de 24 de març de 2007. El Ple de l'Ajuntament de la Pobla de Farnals, en sessió celebrada el dia 23 de maig de 2007, va acordar l'inici del procediment, mitjançant gestió indirecta, per al desenvolupament del programa d'actuació integrada de la unitat d'execució de l'illa 7-1 de l'Àrea de Repartiment núm. 9 del Pla General d'Ordenació Urbana (PGOU) de la Pobla de Farnals, així com aprovar les bases particulars reguladores, i la publicació del corresponent anunci de concurs que es va remetre en data 17 d'octubre de 2007 al Diari Oficial de la Unió Europea (DOUE), i es va publicar el dia 25 d'octubre de 2007 en el Diari Oficial de la Comunitat Valenciana núm. 5626.  
La mercantil Residencial Farnals, SL, amb CIF B-84322981, domiciliada a aquests efectes en el Port de Sagunt (46341 València), carrer Illa de Menorca, núm. 1, baixos, ha protocol·litzat els documents de l'alternativa tècnica del programa d'actuació integrada de la unitat d'execució de l'illa 7-1 de l'àrea de repartiment núm. 9 del PGOU de la Pobla de Farnals, a què fa referència l'article 126.a) i f) de la Llei 16/2005, de 30 de desembre, Urbanística Valenciana (LUV), en la notaria d'Amparo Messana Salinas, sítia a Massamagrell, av. Major, núm. 34. Així mateix, consta un exemplar de la documentació depositat en l'Ajuntament de la Pobla de Farnals, siti en la plaça de Sant Vicent, núm. 1, per a la seua consulta en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: el document de planejament amb ordenació detallada pla de reforma interior i el projecte d'urbanització de l'àmbit d'actuació citat.  
En aplicació del que establix l'article 134 de la Llei 16/2005, de 30 de desembre, Urbanística Valenciana (LUV), en relació amb l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU) se sotmet a informació pública la dita alternativa tècnica, pel termini d'un mes, comptat a partir del dia següent al de la publicació del present anunci en el Diari Oficial de la Comunitat Valenciana, a efectes de presentar al·legacions.  
Es fa constar que, durant tal termini d'un mes, els interessats i afectats en aquest procediment podran formular al·legacions, indistintament, en la notaria de referència, de dilluns a divendres, en dies laborables, en horari de 10.00 a 14.00 hores, o bé en l'Ajuntament de la Pobla de Farnals, també en dies laborables i en horari administratiu obert al públic.  
En compliment de l'article 562 del Reglament d'Ordenació i Gestió Territorial i Urbanística es fa constar que el ple disposarà d'un termini de dos mesos, a comptar de l'obertura de les proposicions per a l'adjudicació del programa. Així mateix, els efectes del silenci administratiu vénen regulats en els articles 316 i 319.2 del ROGTU.  
Previ a la publicació del present anunci, amb els requisits legalment fixats en l'article 133.4 de la LUV i concordants del ROGTU, s'ha remés avís de l'inici del procediment de gestió indirecta del programa al domicili fiscal de què consten en el cadastre com a titulars dels drets afectats per l'actuació proposada de programació.  
El present anunci serà inserit, de conformitat amb allò que s'ha assenyalat en l'article 132.2 de la LUV i als únics efectes de presentació d'al·legacions, en el Diari Oficial de la Comunitat Valenciana, en un diari no oficial d'àmplia difusió en el municipi i, si és el cas, en el Butlletí Oficial de la Província de València als efectes assenyalats en l'article 296.4 del ROGTU per als eventuals titulars desconeguts o d'ignorat parador.  
I perquè tinga els efectes oportuns lliure el present edicte.  
La Pobla de Farnals, 3 de desembre de 2007.- El representant: Gregorio Torija Caballero.